b'\n_START_ARTICLE_\nUse Your Illusion I\n_START_SECTION_\nCaracter\xc3\xadstiques\n_START_PARAGRAPH_\nEls discos de Use Your Illusion representen un canvi de so de Guns N\' Roses, encara que no abandonen les seves tend\xc3\xa8ncies de hard rock del seu primer album Appetite For Destruction, Use Your Ilusion va mostrar elements del blues, m\xc3\xbasica cl\xc3\xa0ssica i country. Per exemple, el cantant Axl Rose toca el piano en diverses can\xc3\xa7ons del disc. A m\xc3\xa9s, el tour Use Your Illusion va ser un espectacle m\xc3\xa9s teatral que no pas de hard rock._NEWLINE_Use Your Illusion cont\xc3\xa9 dues de tres can\xc3\xa7ons ("November Rain" i "Don\'t Cry") catalogades pels fans com una trilogia; la tercera, "Estranged", \xc3\xa9s de Your Illusion II. Van ser temes com "November Rain" els que van dur el grup a la popularitat entre persones que no escoltaven hard rock o heavy metal._NEWLINE_Moltes can\xc3\xa7ons d\'aquest disc van ser escrites en els primers anys de la banda, per\xc3\xb2 no van ser incloses en Appetite for Destruction: "Back Off Bitch", "Bad Obsession", "Bad Apples", "Don\'t Cry", "November Rain", i "The Garden"._NEWLINE_Un altre aspecte a ressaltar de Use Your Illusion I \xc3\xa9s que es tracta de can\xc3\xa7ons m\xc3\xa9s llargues. "November Rain" \xc3\xa9s una balada \xc3\xa8pica que dura gaireb\xc3\xa9 9 minuts, i que t\xc3\xa9 el r\xc3\xa8cord Guiness per ser la can\xc3\xa7\xc3\xb3 m\xc3\xa9s llarga que ha estat en les llistes estatunidenques; i "Coma" en dura m\xc3\xa9s de 10.\n_START_SECTION_\nPortada\n_START_PARAGRAPH_\nLa portada presenta les figures d\'un home assegut i un de dret, basades en el fresc de Raffaello "L\'escola d\'Atenes"._NEWLINE_Els discos Use Your Illusion I i Use Your Illusion II tenen portades iguals, nom\xc3\xa9s canvien els colors. El primer utilitza els colors c\xc3\xa0lids vermell i groc, i el segon els freds blau i porpra.'